Agnés de Piteus

Agnés de Piteus naixida de puesto y calendata desconoixida y muerta en 1159 en l'abadía de Fontevraud, Anchú) estió una princesa d'Aquitania, d'a familia d'os ramnulfidas (descendients de Ramnulfo I, conte de Piteus) y reina consort d'Aragón por o suyo matrimonio con Remiro II o Monche dica a suya muerte en 1159.

 Antecedents familiars 
Agnés de Piteus nació en calendata desconoixita, filla de Guillén IX de Piteus, duque d'Aquitania, y de Felipa de Tolosa, d'a familia d'os contes de Tolosa.

 O suyo matrimonio con Aimeric V de Thouars 
Casó con Aimeric V, vizconte de Thouars l'11 d'abril de 1106, y tenioron cuatre fillos. En 1127 morió Aimeric y Agnés quedó viuda.

 O suyo matrimonio con Remiro II d'Aragón 
O 13 de noviembre de 1135 Agnés casó en a Seu de Sant Pero de Chaca con Remiro II o Monche, rei d'Aragón. Ye fácil que Remiro casase con Agnés porque ista ya teneba fillos, ta asegurar a succesión por a difícil situación d'o Reino d'Aragón dimpués d'a muerte d'Alifonso I en 1134 y o suyo testamento, que legaba o reino a las Órdens Militars.

O 29 de chunio de 1136 nació a heredera d'o reino d'Aragón, Peironela, que fue promesa con nomás 1 anyada d'edat a Remón Berenguer IV, conte de Barcelona. Remiro II cedió a o suyo fillo politico a potestas sobre o reino d'Aragón (encara que mantenió a dignidat reyal) y tornó a la vida relichiosa. Agnés de Piteus, cumplito l'obchectivo d'o matrimonio con a naixencia de Peronella, tornó ta o ducau d'Aquitania, a l'abadia de Fontevraud, en Anchú, a on i morió en 1159.

 Descendencia 
D'o suyo primer matrimonio con Aimeric V de Thouars, Agnés de Piteus tenió quatre fillos:
 Guillén (1120-1151), vizconte de Thouars.
 Godofredo IV de Thouars (1125-1173), vizconte de Thouars.
 Gui de Thouars, casato con Chuana de Beauffort.
 Alberto de Thouars.

D'o suyo segundo matrimonio con Remiro II d'Aragón, Agnès de Piteus tenió nomás una filla:
 Peironela, reina d'Aragón.

 Vinclos externos 

  Agnés de Piteus en a Gran Enciclopedia Aragonesa On-Line.

Categoría:Consorts de monarcas d'Aragón
Categoría:1159 (muertes)